
ประกาศองค์การบริหารส่วนตำบลบางมะเดื่อ
เรื่อง  ประกาศใช้แผนพัฒนาท้องถิ่นสี่ปี (พ.ศ.๒๕61 – ๒๕64) เพิ่มเติมและเปลี่ยนแปลง ฉบับที่ ๑
ขององค์การบริหารส่วนตำบลบางมะเดื่อ 
---------------------------------------

ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ และแก้ไขเพิ่มเติม (ฉบับที่ 2) พ.ศ. 2559  ข้อ ๒๒ กำหนดให้การเพิ่มเติมหรือการเปลี่ยนแปลงแผนพัฒนาต้องดำเนินการตามระเบียบนี้  ซึ่งองค์การบริหารส่วนตำบลบางมะเดื่อ   ได้จัดทำแผนพัฒนาท้องถิ่นสี่ปี (พ.ศ.๒๕61 – ๒๕64) เพิ่มเติมและเปลี่ยนแปลง ฉบับที่ ๑  โดยสภาองค์การบริหารส่วนตำบล  บางมะเดื่อ  ได้มีมติเห็นชอบในการประชุมสภา สมัยสามัญ สมัยที่ ๓  ประจำปี  2560 เมื่อวันที่             ๑๕  สิงหาคม  ๒๕60  นั้น
อาศัยอำนาจตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ และแก้ไขเพิ่มเติม (ฉบับที่ 2) พ.ศ. 2559 ข้อ ๒๒ (๓) วรรคสอง เมื่อผู้บริหารท้องถิ่นเสนอร่างแผนพัฒนาท้องถิ่นสี่ปีที่เพิ่มเติมหรือเปลี่ยนแปลงต่อสภาองค์การบริหารส่วนตำบลเพื่อให้ความเห็นชอบ แล้วจึงพิจารณาอนุมัติและประกาศใช้ต่อไป  จึงประกาศใช้แผนพัฒนาท้องถิ่นสี่ปี             (พ.ศ.๒๕61 – ๒๕64) เพิ่มเติมและเปลี่ยนแปลง ฉบับที่ ๑  เพื่อเป็นแนวทางในการพัฒนาท้องถิ่นต่อไป 
จึงประกาศให้ทราบโดยทั่วกัน


    


ประกาศ  ณ  วันที่  ๑๕  เดือนสิงหาคม  พ.ศ.๒๕60  
   (นายสิทธิพงษ์  ปานดี)

 
  นายกองค์การบริหารส่วนตำบลบางมะเดื่อ 

